ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
25 ส.ค. 2558

สรุปภาวะตลาดภาคเช้า : SET เริ่มฟื้นตัว – SET เริ่มฟื้นตัว ตามตลาดภูมิภาค ซึ่งฉายแววให้เห็นตั้งแต่เมื่อคืนที่ตลาดยุโรปและสหรัฐ ฟื้นตัวได้ในช่วงท้าย ต่อเนื่องมาถึง Dow Jones Future ที่ปรับขึ้นในวันนี้ รวมถึงบ้านเรารอปัจจัยหนุนจากมาตรการกระตุ้นเศรษฐกิจ ซึ่งน่าจะมีความคืบหน้าในบ่ายนี้ สะท้อนได้จากกลุ่มแบงก์ที่แข็งแกร่งกว่าตลาด ที่มีแรงซื้อกลับตอบรับปัจจัยหนุนดังกล่าว ทั้งนี้ SET ปิดตลาดที่ระดับ 1300.98 จุด -0.08 จุด ด้วยมูลค่าซื้อขายยังอยู่ในระดับสูงที่ 3.3 หมื่นลบ. กลุ่มหลักแบงก์ และพลังงาน หนุนตลาด ปิดบวก +1.2% และ +0.4% ตามลำดับ ส่วน ICT ปิดลบเล็กน้อย -0.4% ด้านตลาดภูมิภาคฟื้นตัว
กลยุทธ์ที่แนะนำ :ช่วงบ่าย: เริ่มมีสัญญาณรีบาวด์ให้เห็น ดังนั้นหากไม่ต่ำกว่า 1290 จุด เรามองถึงภาพการฟื้นตัวของ SET ได้ต่อ รวมถึงช่วงบ่าย รอผลประชุมครม.ต่อมาตรการกระตุ้นเศรษฐกิจแบบเร่งด่วน ซึ่งน่าจะมีการประกาศออกมา จะเป็นปัจจัยหนุน SET ได้ดี โดยมีแนวต้านระยะสั้นของรอบรีบาวด์ชุดนี้อยู่ที่ 1314, 1326 และ 1336 จุด ตามลำดับ กลยุทธ์ มองเป็นโอกาสซื้อ ทั้งการลงทุนและการเก็งกำไร เพื่อดักการฟื้นตัวของ SET โดยแนะนำหุ้นที่คาดได้ประโยชน์จากมาตรการกระตุ้นเศรษฐกิจ ซึ่งเราชอบกลุ่มแบงก์ (KBANK, KTB) และพาณิชย์ (CPALL, GLOBAL)